*Se aprobă,*

*Nr. 10210 din 24.02.2020 PRIMAR*

*MIHAI CHIRICA*

**DIRECȚIA LOCALĂ DE EVIDENȚĂ A PERSOANELOR**

**SERVICIUL DE STARE CIVILĂ**

**R E G U L A M E N T**

de organizare a activității de transcriere, prin programare online, a certificatelor/extraselor de stare civilă ale cetățenilor români

Având în vedere prevederile art. 40 și 41 din Legea 119/1996 privind actele de stare civilă republicată și actualizată cu prevederile Legii nr. 14 din 18.01.2018 privind aprobarea Ordonanţei de urgenţă a Guvernului nr. 33/2016 pentru modificarea si completarea unor acte normative privind actele de stare civilă si actele de identitate ale cetăţenilor români, publicată în Monitorul Oficial nr. 50 din 18 ianuarie 2018;

Având în vedere prevederile art. 72,73,74,75,76 și 77 din H.G. nr. 64/2011 pentru aprobarea Metodologiei cu privire la aplicarea unitară a dispozițiilor în materie de stare civilă;

Având în vedere prevederile Anexa 1, pct. III-lit. f din Programul de măsuri pentru combaterea birocrației în activitatea de relații cu publicul aprobat prin HG nr. 1723/2004 precum și prevederile Cap.III art.15 lit. k din Regulamentul de organizare și funcționare al D.L.E.P. Iași;

În considerarea necesităţii de adoptare a unor măsuri care să asigure gestionarea eficientă a activităţii de primire si soluţionare a cererilor având ca obiect transcrierea certificatelor /extraselor de stare civilă ;

Ţinând cont de faptul că prin modificările aduse dispoziţiilor în domeniu, cererile având ca obiect transcrierea certificatelor şi a extraselor de stare civilă privind cetăţenii care au redobândit sau cărora li s-a acordat cetăţenia română în temeiul art. 10 şi 11 din Legea nr. 21/1991, şi care nu au avut niciodată domiciliul în România, pot fi depuse la primăria / S.P.C.L.E.P. a oricărui municipiu reşedinţă de judeţ, respectiv a oricărui sector din municipiul Bucureşti;

**Propunem:**

**aprobarea prezentului Regulament** care stabilește modul de organizare a activității de transcriere, prin programare online, a certificatelor/extraselor de stare civilă ale cetățenilor români .

**Cap. I Dispoziții generale**

Art.1. Cetățenii care au dobândit sau redobândit cetățenia în temeiul art. 10 și 11 din Legea cetățeniei române vor depune cererile de transcriere a certificatelor/extraselor de stare civilă proprii sau ale copiilor minori în baza programării online. Cererile se vor depune numai personal sau prin reprezentant legal ( în cazul minorilor) în conformitate cu prevederile art.41- alin.5^4 din Legea 119/1996.

Art.2. Cetățenii cu domiciliul în Iași vor depune dosarele fără programare prealabilă.

Art.3. Programarea este alocată pentru transcrierea unui singur certificat / extras de stare civilă al unei persoane. O persoană poate depune o singură cerere pe zi. Prin excepție, în cazul familiilor cu mai mulți minori se face o singură programare pentru toți copiii.

Art.4. Nu se transcrie certificatul de căsătorie concomitent cu transcrierea certificatului de naștere. al titularului.

Certificatele de naștere ale minorilor vor fi transcrise ulterior transcrierii certificatului de căsătorie al părinților, în baza unei programări separate.

Art.5. Cererile se soluționează în termenele prevăzute de reglementările legale în vigoare.

**Cap. II. Primirea şi soluţionarea cererilor**

***2.1.* *Programarea în vederea depunerii cererilor***

Art.6. Programarea pentru depunerea cererilor privind transcrierea certificatelor/extraselor de stare civilă se face trimestrial, numai online, pe pagina de internet a Direcţiei Locale de Evidenţă a Persoanelor Iași – [www.dlep-iasi.ro](http://www.dlep-iasi.ro), începând cu data de 15 a ultimei luni pentru trimestrul următor. Nu se pot face programări prin email, fax sau telefonic.

Art.7. Înainte de completarea programării, petentul se asigură că îndeplineste condiţiile prevăzute de Legea 119/1996 și HG 64/2011 si că deţine toate actele necesare transcrierii prevăzute de lege si menţionate în lista documentelor necesare transcrierii certificatelor / extraselor de stare civilă.

Art.8. Prin continuarea procedurii de programare online petentul este de acord cu prelucrarea datelor personale, în conformitate cu prevederile Regulamentului nr.679/2016 pentru protecția persoanelor fizice în ce privește prelucrarea datelor cu caracter personal și privind libera circulație a acestor date. Programarea va fi ștearsă automat după 3 zile de la data depunerii dosarului de către titular.

Art.9. Petentul completează toate câmpurile obligatorii prevăzute în aplicaţia de programare. Datele personale ale petentului (numele de familie şi prenumele) se completează întocmai cum rezultă din actul de identitate, fără prescurtări, sau iniţiale. Petentul completează în aplicaţia de programare o adresă de e-mail validă, la care va primi un răspuns cuprinzând data şi ora la care este programat să depună cererea.

Art.10. Programarea este gratuită si netransmisibilă. Programările neconforme nu vor fi luate in considerare.

Art.11. Nu se fac programări pentru zilele nelucrătoare, stabilite sau anunţate ulterior prin acte normative ca zile în care nu se desfăşoară activitate de lucru cu publicul.

Art.12. Nerespectarea oricărei dispoziţii referitoare la condiţiile de programare în vederea depunerii cererii duce la anularea rezervării.

***2.2. Depunerea cererilor***

Art.13. Depunerea cererii în baza programării online se face numai la data şi ora stabilită, conform programării. Neprezentarea la data şi ora programată, neconformitatea datelor înscrise în rubricile din formularul de programare cu datele care rezultă din actele prezentate şi/sau lipsa tuturor actelor necesare duc la anularea rezervării.

Art.14. Cererile de transcriere se depun la sediul D.L.E.P. Iași- Serviciul Stare Civilă, situat în mun. Iași, str. V. Alecsandri nr. 8, de către persoana care figurează ca deponent în programarea on-line ( cu excepția minorilor).

Art.15. Cetățenii cu domiciliul în Iași vor depune cererile în zilele stabilite, respectiv miercuri, joi și vineri în programul de lucru cu publicul.

Art.16. O persoană poate depune o singură cerere pe zi. Prin excepție, în cazul familiilor cu mai mulți minori, se va face o singură programare pentru toți copiii și se vor depune cererile pentru aceștia.

Art.17. Cererea privind transcrierea certificatului / extrasului de căsătorie poate fi depusă numai dacă petentul face dovada că a transcris certificatul/extrasul de nastere . Dovada se face cu certificatul de nastere transcris.

Art.18. Certificatele de naștere ale minorilor vor fi transcrise ulterior transcrierii certificatului de căsătorie al părinților, în baza unei programări separate.

Art.19. Funcţionarul care primeşte cererea de transcriere înmânează petentului o dovadă care cuprinde numărul de înregistrare şi data înregistrării.

***2.3. Soluţionarea cererilor***

Art.20. Funcţionarii publici desemnați, soluţionează cererile privind transcrierea certificatelor /extraselor de stare civilă în conformitate cu prevederile legale în materie, cu procedura de sistem a DEPABD privind înregistrarea actelor de stare civilă ale cetăţenilor români încheiate în străinătate – Cod: PS.DEPABD-16, precum şi cu prevederile prezentului regulament.

**Cap.III. Dispoziţii finale**

Art.21. Prezentul regulament se aduce la cunoştinţă publică pe pagina de internet a Direcţiei Locale de Evidenţă a Persoanelor Iași .

Art.22. Prezentul regulament produce efecte pe termen nelimitat şi poate fi modificat în concordanţă cu modificările aduse ulterior legislaţiei în domeniu.

Director Executiv Șef S.S.C.

Marius- Constantin Bodoga Renata-Mihaela Marin

Șef B.A.S. Cons. jr

Anca Pustianu Cătălin Mihăescu